6. Vedtagelse af Lokalplan nr. 398 Butiksområde i [adresse] (Åben)
Tidl. politisk behandling PU, 03.12.19, pkt. 55, BY, 24.06.20, pkt. 125
Forventet sagsgang
PU, ØK, BY høring PU, ØK, BY
Lovgrundlag
Planloven
SAGENS INDHOLD 
Byrådet skal i denne sag tage endelig stilling til ”Forslag til lokalplan nr. 398 - Butiksområde i [adresse]”, 
som har været fremlagt i offentlig høring. 
Formålet med lokalplanen er at udmønte de udbygningsmuligheder, som blev givet med vedtagelsen af 
"Tillæg nr. 8 til Kommuneplan 2017-29" i 2019. Dette omfatter mulighed for at etablere et aflastningsområde 
til store udvalgsvarebutikker, samt udvalgsvarebutikker i tilknytning til e-handelsvirksomheder med større 
lager- og logistikfaciliteter. Området skal herudover fortsat fungere som erhvervsområde med mulighed for 
detailhandel og butikker til særligt pladskrævende varegrupper.
Inden for området findes aktuelt en række fysiske butikker, herunder REMA 1000, thansen, XL-BYG og 
jem & fix. Endvidere findes et større erhvervshus, Timmy Mathiesen, som er centreret omkring internetbutikken 
Løbeshop.dk.
Med lokalplanforslaget udvides byggefelterne i området, hvorved der muliggøres etablering af en 
udvalgsvarebutik på 1.750 m2 i den nordlige del af lokalplanområdet samt udvidelse af den eksisterende 
dagligvarebutik i området til 1.200 m2. Det maksimale samlede bruttoetageareal for butikker i delområde I 
og II er i Kommuneplan 2017-29 fastlagt til 6.000 m2.
Lokalplanforslaget giver endvidere mulighed for etablering af regnvandsbassiner i områdets nordligste del, 
samt mulighed for ændring af den nordlige fordelingsvej til adresserne Stig Toft 1A-5.
Der er i den gældende lokalplan for den nordligste del af lokalplanområdet, som udgøres af et kuperet 
skovklædt areal, angivet en langsigtet mulighed for opførelse af boliger. Denne mulighed fastholdes med 
dette lokalplanforslag i et reduceret omfang efter aftale med områdets ejere. Muligheden for etablering af 
boliger i området vil først kunne ske efter udarbejdelse af en ny lokalplan for området, idet lokalplanen på 
dette punkt alene har karakter af rammelokalplan.
Planforslaget har været fremlagt i offentlig høring i perioden fra 30. juni 2020 til 11. august 2020. Der er i 
perioden indkommet seks høringssvar. Høringssvarene er beskrevet i vedhæftede bilag sammen med 
Teknik og Miljøs kommentarer og indstilling. Den fulde ordlyd af høringssvarene er også vedhæftet.
Blandt de seks høringssvar har Teknik og Miljø modtaget et ændringsforslag omhandlende det uudnyttede 
byggefelt på [adresse] 1C og 1D. Ændringsforslaget er formuleret af Pro Developments A/S. 
Gadeberg Invest ApS og RMA Ejendomme ApS har tilsluttet sig høringssvaret via e-mail. 
Ændringsforslaget har derefter været udsendt i en supplerende høring til relevante parter i perioden 20. 
august til 4. september 2020. Der er ikke indkommet yderligere høringssvar i forbindelse med denne 
supplerende høring.
Byråd
27-10-2020 19:00
Sagsnr. MOD-2020-00103
DokID: 
Sagsbehandler Karoline Jensen 
Michelle Pedersen (tinj)
Gadeberg Invest ApS og RMA Ejendomme ApS har i forbindelse med ændringsforslaget indgået en 
privatretlig aftale om at anvende den af RMA Ejendomme ApS ejede grund for enden af [adresse] 
til vendeplads for vareindlevering med lastbiler til den kommende butik. Samtidigt indeholder aftalen 
gensidig og nødvendig færdselsret på tværs af de to omhandlede ejendomme. Gadeberg Invest ApS og 
RMA Ejendomme ApS er indforstået med, at aftalen tinglyses som deklaration på de respektive 
ejendomme, som forudsætning for ændring af lokalplanen.
VURDERING
De indkomne høringssvar omhandler følgende forhold:

Bekymring for støjgener i boligområder vest for [adresse] og øst for lokalplanområdet.

Bekymring for lysgener i boligområdet vest for [adresse].

Trafikale forhold, herunder vareleveringsløsning.

Status som aflastningsområde.

Udbygningsmuligheder på det uudnyttede byggefelt i Delområde I, herunder udsyn fra og indsigt til 
nabobygning nord for samt lysindfald for nabobygningen nord for.

Parkeringspladser i tilfælde af at en eventuelt kommende letbane kræver nedlæggelse af 
parkeringspladser.

Regnvandsbassiners placering i forhold til ønske om boligbebyggelse.

Udbygningsmuligheder i Delområde III.

Palle Winther i delområderne III og VI.
Teknik og Miljø anbefaler på baggrund af de indkomne høringssvar, at nedenstående ændringer 
indarbejdes i den endelige udgave af Lokalplan nr. 398. 

At det uudnyttede byggefelt justeres i overensstemmelse med det indkomne forslag fra [adresse] og RMA Ejendomme ApS samt, at afsnittet ”Lokalplanens indhold” side 7-9 tilføjes 
beskrivelse af vejadgange over private arealer og vareleveringsløsningen for den kommende butik på 
det uudnyttede byggefelt, som vist på sidste side i bilaget ”Vurdering af høringssvar”.

At afsnittet ”Lokalplanens forhold til anden planlægning, Støj fra erhverv” side 14 tilføjes skema med 
Miljøstyrelsens vejledende grænseværdier for ”Ekstern støj fra virksomheder”.

At § 3.1 præciseres med hensyn til erhvervsanvendelse.

At § 3.2 tilrettes således at der reserveres 1.800 m2 i stedet for 1.750 m2 til ny udvalgsvarebutik på det 
uudnyttede byggefelt i Delområde I.

At § 5.2 ændres således at kombineret vendeplads- og vareleveringsområde slettes fra bestemmelsen 
og bestemmelser om nyt vareleveringsområde tilføjes.

At § 5.5 om kørebanearealer af særlig betydning for vareleveringen samt vareleveringsgade slettes.

At § 7.3 ændres så ny placering af bebyggelse fastsættes.

At § 7.5 ændres mht. placering af varegård og affaldshåndtering på det uudnyttede byggefelt i 
Delområde I.

At § 7.10 tilføjes begrænsning på bygningshøjden i den nordligste del af det uudnyttede byggefelt i 
Delområde I.

At § 9.3 ændres således at bestemmelsen fastsætter hvorledes beplantningsbæltet forholder sig til højt 
sokkelhjørne og skrænt.

At § 9.4 tilføjes bestemmelse om beplantning i to plantefelter.

At § 9.5 tilføjes bestemmelse som fastlægger at varegård på det uudnyttede byggefelt i Delområde I 
skal udføres med trådhegn uden begrønning, så det bliver muligt delvist at se gennem varegården.

Kortbilag 2, Carla Gregersen ændres i overensstemmelse med de indstillede ændringer i bilaget 
”Vurdering af høringssvar”.
Teknik og Miljø er blevet opmærksom på, at lokalplanen ikke omtaler det forhold, at den nordligste del af 
området er omfattet af skovbyggelinje. Skovbyggelinjen har ikke betydning for planens gennemførelse, men 
Teknik og Miljø anbefaler, at forholdet omkring skovbyggelinje indskrives i lokalplanens redegørelse. 
Teknik og Miljø anbefaler at lokalplanen gøres mere læsbar med kort over delområder i redegørelsen, flere 
fotos af området og udsnit af kortbilag 2.
ØKONOMI
Lokalplanområdet ligger i byzone og forbliver i byzone ved endelig vedtagelse af lokalplanen.
Vedtagelse af lokalplanforslaget medfører ingen direkte relaterede udgifter for Favrskov Kommune. 
Udbygningen af det nordlige område forventes realiseret som et privat projekt, hvorfor den som 
udgangspunkt ikke vil medføre egentlige udgifter for Favrskov Kommune. Der vil dog, som følge af 
områdets anvendelse kunne opstå behov for trafikale og andre infrastrukturelle investeringer i og omkring 
området som vil berøre Favrskov Kommune som vejejer. Der fastlægges dog ikke med lokalplanen krav 
om, at Favrskov Kommune skal afholde udgifter i denne forbindelse. 
I den sydlige del af området ejer Favrskov Kommune et byggemodnet areal, som vil kunne indbringe en 
salgsindtægt ved et kommende salg.
INDDRAGELSE
Borgerinddragelse og kommunikation sker efter reglerne i planloven. Det er et selvstændigt formål med 
planloven, at offentligheden i videst muligt omfang inddrages i planlægningsarbejdet. 
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 398 – Butiksområde i [adresse]” vedtages endeligt med ovennævnte 
ændringer.
BESLUTNING
 
Planudvalget, 6. oktober 2020:
Fraværende: Ingen
Indstilles godkendt.
Økonomiudvalget, 20. oktober 2020:
Fraværende: Ingen
Indstilles godkendt.
Byråd, 27. oktober 2020:
Fraværende: Ingen
Godkendt.
Bilag
1.
Indkomne høringssvar (4592)
2.
Vurdering af høringssvar (4591)
3.
Forslag til lokalplan nr. 398 Butiksområde i Hadsten (4593)
